O familie de Flamingo a ajuns în România. Zece exemplare au fost văzute în Delta Dunării.
Mai multe exemplare de Flamingo au ajuns în premieră în România. Zece exemplare de păsări Flamingo, cel mai numeros grup în ultimul secol, au ajuns în Delta Dunării. Prezența lor a fost de scurtă durată și nu au putut fi monitorizați.
În Delta Dunării au fost surprinși 10 vizitatori înaripați exotici. Imaginea,
din 13 iunie, cu cei 10 flamingo – Phoenicopterus roseus din zona Melea Sacalin
a fost publicată pe Facebook de Administrația
Rezervației Biosferei Delta Dunării."Prezența acestora a fost de
scurtă durată și nu au putut fi monitorizați. Astfel de observații au mai fost făcute sporadic și în anii anteriori, în
zona de coastă a Mării Negre din RBDD, dar nu în număr așa de mare (doar 3-4 exemplare). Specia este
cuibăritoare în Bazinul Mediteraneean, cu coloniile cele mai
apropiate de România în Grecia, Turcia sau Muntenegru (salina Ulcinij)“."În România pasărea apare foarte rar, în
special în sud- estul țării, în numere mici, prima semnalare aici fiind în anul 1900. Se
remarcă faptul că flamingii prezintă o mobilitate ridicată în afara perioadei de
reproducere. Astfel, pe baza păsărilor inelate, indivizi capturați în zona Camargue (Franța) aparțineau populațiilor din Estul Mării Mediterane, din
Egipt, Liban, Grecia Turcia. Totodată, accidental specia poate fi observată chiar și în nordul
continentului, în Peninsula Scandinavă“, se arată în
textul postat alături de fotografie.Acesta este grupul cu cel mare număr de indivizi de flamingo observați în România în ultimul secol, după ce în 2020 au mai fost făcute semnalări ale unor specii rare de păsări pentru RBDD. Spre exemplu, în luna martie au fost apărut exemplare de Cocor pitic (Grus virgo) în zona de nord a rezervației și în zona ucraineană a Deltei Dunării.